

DEN NORSKE KIRKE

EIDSBERG MENIGHETSRÅD

**MØTEBOK for Eidsberg menighetsråd**

Tid: 21. januar 2025

Sted: Mysen Menighetshus Betania

Til stede:
Kari Undeland, Lise Undrum, Espen Volden, Rasmus Glomsrud, , Helga Frøyset, Tore Mysen, Ragnhild Kruse, Guri Riksaasen, Åshild Moen Arnesen, Bjørn Solberg, Jul-Sverre Haugerud

Forfall:
Synnøve Lundeby

**Sakliste**

 **Sak 01/25: Godkjenning av innkalling og sakliste**

 Vedtak: Innkalling og sakliste godkjennes.

**Sak 02/25: Orienteringssaker**
 a) Fra sognepresten: Vi er glade for at kapellan Torkild Enstad Hausken har begynt hos oss. Snart går vi i gang med kveldsgudstjenester med litt enklere liturgi, litt annet musikalsk preg, som etter hvert også blir temagudstjenester. Det hentes ikke inn vikarer for prestene for tiden, heller ikke når det er foreldrepermisjon eller sykemeldinger. Prestene dekker opp for hverandre når det gjelder begravelser og gudstjenester. Prostiet skal i utgangspunktet spare inn 1,5 prestestilling i år, og det er vanskelig når det ikke er noen vakanser for tiden. Hovedårsaken er økte pensjonskostnader. Soknepresten kan ikke jobbe mye overtid nå, da det blir avspasering av det, og det da blir utfordrende med vikartjeneste. Ellers er det er mange dåp for tiden, og vi legger godt til rette for dåp. Konfirmantene er i gang, og er ministranter under gudstjenestene. Jula gikk veldig fint. Vårens gudstjenester skal planlegges snart.
 b) Fra daglig leder; Oppsummering av tall fra årsstatistikken:
DÅP: Stabile tall, økning i Hærland
KONFIRMASJON: Stor økning i 2024 spesielt i Eidsberg, 2025: 65 stk
VIELSER: Økning i antall vigsler alle steder
GRAVFERD: Stor økning fra 2023, spesielt i Mysen og Hærland – uklar årsakssammenheng, ganske likt som i 2021.
GUDSTJENESTEDELTAKELSE: Litt nedgang fra 2023, men stabilt
KOLLEKT: Noe nedgang, men stabilt om man ser på flere årstall
Stor økning på oppslutningen rundt 4-årsbok, suksess med tivoli. 31 konserter og musikk-arrangementer i 2024. Ellers skal IØKF ha stand på Yrkesmessa i Askim 29. januar, biskop Kari Mangrud Alvsvåg er på visitas i Askim og kommer innom standen. Menighetspedagog Ingamay Synnes og diakon Solveig Tjernæs Vormeland er blitt spurt om å lede 17.mai i Mysen år også, har takket ja. Påskevandring for barnehagene er fastsatt til torsdag 3. april (Fasteaksjon tirsdag 8. april). Fra hov til kirke 27. og 28. mai Eidsberg kirke. Drop in-bryllup i Askim fredag 14. februar, åpent for hele Indre Østfold.
 c) Fra fellesrådet: Ansatt ny daglig leder på Kirkekroa i Askim. Prosessen med påbygning av Askim kirkekontor ruller og går, det er valgt entreprenør. Må ha innfridd en lånegaranti fra kommunen, venter på dette.
 d) Fra leder: Deltatt på biskopens nyttårsmottakelse i Fredrikstad domkirke.

 Vedtak: Tas til orientering.

**Sak 03/25 Budsjett 2025**
 Forslaget til budsjett ble lagt fram for rådet av leder. Det skal vedtas på et seinere møte.

 Vedtak: Tas til orientering.

 **Sak 04/25 Misjonsprosjektet vårt**.

Eidsberg menighet har siden 2020 hatt en misjonsavtale med Det norske misjonsselskap. Vår forpliktelse er å samle inn en bestemt sum penger til NMS arbeid i Mali, og å spre informasjon om dette arbeidet. Avtalen går ut i april, menighetsrådet drøftet om avtalen skulle fornyes, men med et annet fokusland, eller inngå ny avtale med annen organisasjon.

Eidsberg menighet har klart å overholde de økonomiske forpliktelsene i avtalen. Misjonsutvalgets medlemmer har bedt om avløsning, og det er foreløpig ikke etablert noe nytt utvalg.

Det er bestemt misjonsfest 9. mars, som også er annonsert i Kime.

Det ble drøftet hva slags misjonsavtale menigheten nå skal inngå.

Soknepresten foreslo et nytt misjonsprosjekt: Klosteret i Anafora som ligger i et fattig område. Der har den koptiske biskopen Thomas et stort sosialt arbeid. Anafora er et retreat-, konferanse-, traume- og utdanningssenter. NMS har misjonsprosjekt med Anafora, og vi har en mulighet til å samarbeide med NMS om dette.

Vedtak: Eidsberg menighetsråd ønsker å inngå en ny misjonsavtale med NMS, og sokneprest og menighetsrådets leder tar kontakt med NMS for å konkretisere dette. De legger fram et forslag på neste MR-møte.

**Sak 05/25: Brev fra Borg bispedømmeråd om innsparinger.**
 Rettssubjektet Den norske kirke har store økonomiske utfordringer. Kirkerådet har derfor gjort vedtak om å kutte stillinger, både i administrasjonen og på bispekontorene. Borg bispedømmeråd har foreløpig satt opp en liste på 20 stillinger som det vurderes kan nedlegges. Kapellanstillingen i Eidsberg er en av disse.

Menighetsrådet skal svare på høring utsendt fra bispekontoret innen 24. januar.

Vi har disse argumentene:

1. Vi har fire kirker der det bør være jevnlige gudstjenester, og mulighet for dåp. Oppslutning om dåp og konfirmasjon er god.
2. Antall gudstjenester er redusert, bør ikke reduseres ytterligere.
3. I et tettsted som Mysen bør det være hyppige gudstjenester, og når det også bør være jevnlig gudstjeneste i de tre andre kirkene, er det behov for to prester.
4. Stort sykehjem skal betjenes. Økning i gravferder.
5. 3 år med vakanser, uten at begge stillingene har vært besatt, og dette har hatt konsekvenser for det menighetsbyggende arbeidet. MR har jobbet med strategiplan «Kirka vår» som forutsetter at begge stillingene er besatt, og to stillinger trengs for at soknepresten skal fortsette å ha rollen som menighetens strategiske leder i samledelse med råd og daglige leder/kirkeverge, slik Borg bispedømme ønsker.
6. Andelen kirkemedlemmer er høyere enn andre steder i bispedømmet. Tallene fra levekårsundersøkelsen i 2022 viser at det er stor grad av sosiale utfordringer blant mennesker som sokner til spesielt Mysenområdet. Det er behov for prester som kan møte disse utfordringene.

Vedtak: Menighetsrådet kom med innspill til saken, og menighetsrådsleder lager et utkast til svar som drøftes med soknepresten.

 **Sak 06/25: Årsmøtet 23.03.25**.
 Menighetens årsmøte holdes i Hærland kirkestue søndag 23.03, umiddelbart etter gudstjenesten. På møtet legger menighetsrådet frem sin årsberetning og inviterer til samtale om denne. Frist for innsending: 1. mars.

 Følgende leverer bidrag til årsberetningen:

 -Gudstjeneste, musikk- og kulturutvalget

 -Trømborg menighetshus v/husstyret

 -Klosterhages styre

 -Soknepresten som skriver på vegne av prestelinja

- Organisten

-Diakonen

-Menighetspedagogen

-Statistikken

-Økonomi

-Menighetsrådet

 Vedtak: Tas til orientering.

**Sak 07/25: Hva gjør vi med kr 750 000?**
 I desember2024 ble Eidsberg menighet tildelt kr 750 000 fra det som i sin tid het «Eidsberg hjelpelegat». Pengene bør i hovedsak brukes på barn og unge, og den høye andelen lavinntektsfamilier bør være et moment i vår planlegging.

Menighetsrådets medlemmer kom med ideer og forslag. Det ble drøftet om pengene skal gå til lønn eller til mat og forbruk/utstyr og så videre.
Forslag til bruk av pengene:

- Noen av pengene kan brukes til å dekke inn manglende konfirmantavgiftsbetaling.

-Lønn, eller blir pengene raskt brukt opp dersom de brukes til dette formålet? Heller tenke mindre honorar?

-Bruke det til tiltak rettet mot barn og unge: Tweens, annet barne- og ungdomsarbeid, støtte KRIK-arbeidet?

-Middagsfelleskap – eller flere andre steder å formidle fortellingene, et menighetsbyggende konsept?

Vedtak: Daglig leder får i oppdrag å undersøke om pengene kan settes på konto med maksimalt renteutbytte. Saken ellers tas til orientering.

**Sak 08/25: Eventuelt**

* Spørsmål til ressursgjennomgangen fra kirkevergen utsettes til neste møte.
* Henvendelse fra Bjørn Borgund utsettes å svare på.
* Menighetsrådet gir sin tilslutning til at signeringsrett for Eidsberg sokn overføres til menighetsrådsleder Bjørn Solberg og nestleder Kari Kvernhusengen Undeland.

Bjørn Solberg Åshild Moen Arnesen

Leder av Eidsberg menighetsråd referent, daglig leder i Eidsberg menighet